Diari Oficial de la Generalitat Valenciana


Sumari del DOGV 8730, del 31-01-2020 (2020/103)

Informació pública de la versió preliminar del Pla especial de protecció del Convent de la Mare de Déu del Carme.
-----------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/103


Data del document
:   07-01-2020

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la versió preliminar del Pla especial de protecció del Convent de la Mare de Déu del Carme. [2020/103]  
 El Ple de l'Ajuntament, en sessió ordinària de 19 de desembre de 2019, va adoptar l'acord que en la seua part dispositiva indica el següent:  
  
«1r. Aprovar el Pla de participació pública que acompanya la versió preliminar del Pla especial de protecció del convent de la Mare de Déu del Carme de Castelló de la Plana.  
2n. Sotmetre la versió preliminar del Pla especial de protecció del Convent de la Mare de Déu del Carme de Castelló de la Plana, l'estudi d'integració paisatgística i la resta de documentació exigits per la normativa sectorial que l'acompanyen a informació pública i consultes amb les administracions públiques afectades, durant el termini de quaranta-cinc dies hàbils, a comptar des de l'endemà de la publicació de l'anunci corresponent en el Diari Oficial de la Generalitat Valenciana, per mitjà de les accions definides en el Pla de participació pública.  
  
Durant el termini indicat, qualsevol persona pot formular al·legacions i observacions i aportar tot tipus de documentació o mitjans de prova que s'estimen adequats en el seu suport.  
Així mateix, es realitzarà consulta a les empreses subministradores d'aigua, energia elèctrica, gas, telefonia i telecomunicacions perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen de realitzar-se en execució del planejament.  
La documentació exposada al públic estarà a disposició de les persones interessades en la pàgina web www.castello.es, a les dependències de la Secció de Desenvolupament Urbanístic, situada a la quarta planta de l'edifici Quatre Cantons (carrer Enmig, núm. 82) i a la Tinència d'Alcaldia Nord: Primer Molí, situada a la plaça Primer Molí, s/n, en horari de 09.00 h a 13.00 h, i se celebrarà una sessió explicativa, oberta al públic, sobre el contingut de la versió preliminar del Pla especial i la resta de documentació complementària, a la Tinència d'Alcaldia Nord: Primer Molí.  
3r. Facultar el tinent d'Alcaldia d'Urbanisme i Activitats perquè efectue les accions que siguen necessàries per a l'execució del Pla de Participació Pública.  
4t. Suspendre la tramitació i l'atorgament de llicències de parcel·lació de terrenys, edificació i demolició, dins de l'àmbit d'actuació d'aquest Pla especial.»  
  
La qual cosa es fa pública perquè se'n prenga coneixement i efectes.  
  
Castelló de la Plana, 7 de gener de 2020.- L'alcaldessa: Amparo Marco Gual.